钦定古今图书集成/明伦汇编/闺媛典/第097卷 > 皇清三 > 张广士女
## 钦定古今图书集成/明伦汇编/闺媛典/第097卷 > 皇清三 > 张广士女

按《山西通志》：守备张广士女，许字生员徐恒子弼世。世亡，女闻以守节自矢。母潜许范姓子强舁轿中，中途自缢，人觉救甦。至范门，语范子父曰：“汝有财便可得妇，何苦逼此女？” 范知不可谐，愿罢婚送回母家，母由此听之。及弼世忌辰，向坟头泣奠，往拜弼世父母，恪执妇道，内外大小皆敬重之。越岁馀而卒。有司旌表。